Kotlový štít

Kotlový štít () je uzlový vrch v mohutnej rázsoche Gerlachu v Tatrách na Slovensku. Vypína sa nad Vyšnými Hágmi, približne  severozápadne od Popradu. 

 Názov 
Názov dostal podľa Gerlachovského kotla, mohutného bezodtokového vhĺbenia v južnej časti masívu. Nemecká verzia „Kesselspitze“ sa kedysi vzťahovala na celý masív.

 Poloha 
Nachádza sa na juhovýchode strednej časti Tatier, v geomorfologickom podcelku Východné Tatry a časti Vysoké Tatry. Leží v Prešovskom kraji, v okrese Poprad a na katastrálnom území mesta Vysoké Tatry. Najbližšími sídlami sú južne situované Vyšné Hágy a Nová Polianka, juhozápadne sa nachádza Štrbské Pleso, juhovýchodne Tatranská Polianka a Starý Smokovec. Vrch sa nachádza v Tatranskom národnom parku a hrebeňom prechádza hranica národných prírodných rezervácií Batizovská dolina a Velická dolina.

 Opis 
Kotlový štít je uzlový vrch v južnej časti Gerlachovskej rázsochy, kde sa zbiehajú ďalšie dva hrebene, uzatvárajúce zhora Gerlachovský kotol: Dromedárov chrbát a hrebeň Kotlový štít – Lavínová lávka – Čertova veža – tri Čertove zuby - Kvetnicová veža – Kvetnicové hrby. Často býva omylom považovaný za susedný Gerlach, no v smere k najvyššiemu vrcholu Tatier ho od Gerlachovského zuba delí Štrbina za Kotlovým štítom. Na západe spadá stenou do Batizovskej doliny, ktorou voda odteká Batizovským potokom cez Batizovské pleso a Batizovské vodopády do rieky Poprad. Východné svahy padajú do Velickej doliny, odkiaľ vodu odvádza Velický potok cez Velické pleso a južné sa zvažujú do Gerlachovského kotla. Pri výstupe na Gerlach cez Velickú próbu sa obvykle obchádza traverzom cez Dromedárov chrbát.

Západným smerom sa nachádza Tupá (), Končistá (), Kostolík (), Batizovský štít () a Popradský Ľadový štít (), severným Gánok (), Lavínový štít (), Gerlachovský štít (), Litvorový štít (), Velický štít () a Východná Vysoká (), východným Bradavica (), Velické Granáty (), Slavkovský štít () a Kvetnicová veža () a južným Kotol () a Suchý vrch ().Vysoké Tatry. Letná turistická mapa. 1 : 50 000. Harmanec: VKÚ, a. s. Na vrchol nevedie značená turistická trasa.

 Výhľady 
Turisticky voľne neprístupný skalnatý vrchol umožňuje kruhový rozhľad. Pri vhodných podmienkach sú viditeľné okolité doliny a vrcholy Vysokých Tatier, no tiež Podtatranská kotlina a pásmo pohorí od Malej Fatry, cez Veľkú Fatru, Nízke Tatry, Poľanu, Kozie chrbty, Spišsko-gemerský kras, Volovské vrchy, Branisko a Bachureň po Levočské vrchy.

 Prístup 
Vrch sa nachádza na území národných prírodných rezervácií a Tatranského národného parku, preto prístup naň je možný len s horským vodcom.

 Niekoľko horolezeckých výstupov 
 1834 Prvý výstup J. Still, Martin Spitzkopf-Urban, J. Gellhof a dvaja lovci kamzíkov, cez Gerlachovský kotol a Štrbinu pod Kotlovým štítom, v rámci prvého výstupu na Gerlach, I. Cesta historického významu, ale nepraktická.
 1934 Prvovýstup (skôr prvozostup) do Gerlachovského kotla J. Gnojek a Ján Sawicki, II-III.
 1947 Prvovýstup (opäť prvozostup) z Lavínovej lávky do kotla, Július Andráši, F. Klus a A. Puškáš, len v zime, II-III.

 Galéria

 Referencie 

 F. Kroutil, Vysoké Tatry pro horolezce, Olympia Praha 1974.
 A. Puškáš, Vysoké Tatry – monografia, 5. diel, 1972.

 Pozri aj 
 Vysoké Tatry
 Batizovská dolina (národná prírodná rezervácia)
 Velická dolina (národná prírodná rezervácia)
 Tatranský národný park
 Zoznam vrcholov vo Vysokých Tatrách

 Iné projekty 

 Externé odkazy 
 Poloha na turistickej mape
 Zimné foto s nasvietenou Čertovou a Kvetnicovou vežou
 V rámci popisu výstupov a obrázkov Gerlachu

Kategória:Tisícovky na Slovensku
Kategória:Vrchy Vysokých Tatier
Kategória:Vrchy v okrese Poprad
Kategória:Vysoké Tatry (mesto)